Na temelju članka 15.stavak 2. i članka 16. stavak 2. Zakona o ugostiteljskoj djelatnosti („Narodne novine“ broj 85/15.,121/16.,99/18.,25/19.,98/19.,32/20. i 42/20.), članka 49. Pravilnika o razvrstavanju i kategorizaciji ugostiteljskih objekata iz skupine ostali ugostiteljski objekti za smještaj („Narodne novine“ broj 54/16. i 69/17.) i članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15.- pročišćeni tekst, 2/18., 3/18.-pročišćeni tekst,4/20. i 25/20.), Župan Koprivničko-križevačke županije, 21.siječnja 2021. donosi

RJEŠENJE

o imenovanju članova Povjerenstva za obavljanje očevida u postupcima razvrstavanja i kategorizaciji ugostiteljskih objekata iz skupine ostali ugostiteljski objekti za smještaj na području Koprivničko-križevačke županije

I.

 U Povjerenstvo za obavljanje očevida u postupcima razvrstavanja i kategorizaciji ugostiteljskih objekata iz skupine Ostali ugostiteljski objekti za smještaj na području Koprivničko-križevačke županije ( u daljnjem tekstu:Povjerenstvo) imenuje se:

1. Jadranka Mađerić,viši savjetnik za obrtništvo, trgovinu, ugostiteljstvo, turizam, promet i poljoprivredu u Upravnom odjelu za gospodarstvo, komunalne djelatnosti i poljoprivredu
2. Karlo Turek, viši referent za obrtništvo, trgovinu, ugostiteljstvo, turizam,promet i poljoprivredu u Upravnom odjelu za gospodarstvo, komunalne djelatnosti i poljoprivredu
3. Željka Varović, viši stručni suradnik za obrtništvo, trgovinu, ugostiteljstvo, turizam, promet i poljoprivredu u Upravnom odjelu za gospodarstvo, komunalne djelatnosti i poljoprivredu
4. Emilija Cvelber, stručni suradnik za komunalno gospodarstvo u Upravnom odjelu za gospodarstvo, komunalne djelatnosti i poljoprivredu
5. Željko Horvat, savjetnik za obrtništvo, trgovinu, ugostiteljstvo, turizam, promet i poljoprivredu u Upravnom odjelu za gospodarstvo, komunalne djelatnosti i poljoprivredu
6. Tanja Periša, viši referent za obrtništvo, trgovinu, ugostiteljstvo, turizam,promet i poljoprivredu u Upravnom odjelu za gospodarstvo, komunalne djelatnosti i poljoprivredu
7. Draženka Ciboci, viša stručna suradnica za obrtništvo, trgovinu, ugostiteljstvo, turizam,promet i poljoprivredu u Upravnom odjelu za gospodarstvo, komunalne djelatnosti i poljoprivredu.

 II.

Očevid u objektu obavlja povjerenstvo koje čine isključivo dva člana i to: službenik Upravnog odjela za gospodarstvo, komunalne djelatnosti i poljoprivredu koji je voditelj postupka do donošenja rješenja i vodi povjerenstvo i drugi službenik Upravnog odjela za gospodarstvo, komunalne djelatnosti i poljoprivredu na prijedlog pročelnika Upravnog odjela za gospodarstvo, komunalne djelatnosti i poljoprivredu.

 III.

Stupanjem na snagu ovog Rješenja stavlja se izvan snage Rješenje o imenovanju članova Povjerenstva za obavljanje očevida u postupcima razvrstavanja i kategorizaciji ugostiteljskih objekata iz skupine Ostali ugostiteljski objekti za smještaj na području Koprivničko-križevačke županije KLASA:080-02/20-01/1 URBROJ:2137/1-04/04-20-3 od 3. veljače 2020.godine .

IV.

Ovo Rješenje stupa na snagu prvog dana od dana objave u „Službenom glasniku Koprivničko-križevačke županije“ .

ŽUPAN

 KOPRIVNIČKO-KRIŽEVAČKE ŽUPANIJE

KLASA:080-02/21-01/1

URBROJ:2137/1-04/04-21-3

 Koprivnica, 21. siječnja 2021.godine ŽUPAN:

 Darko Koren,ing.građ., v.r.